Кметът на Свищов с национална награда в Деня на будителите
Събота, 02 Ноември 2019 07:30
Съюзът на народните читалища връчи своите 12-ти по ред награди "Следовник на народните будители".
Кметът на Свищов Генчо Генчев, получи специалната национална награда на името на проф. Иван Шишманов за изключителен принос за развитието на българските читалища и отстояване висотите на човешкия дух.
"Повече от щастлив съм, че на днешния светъл празник имах честта да бъда в Народната библиотека "Св. Св. Кирил и Методий" в София, сред едни от най-именитите светила в днешната българска наука и култура. Тази награда посвещавам на Свищов и читалищата в общината, за които винаги съм давал всичко от себе си, за да бъдат на нужната висота" - каза Генчо Генчев.
Събитието се проведе в Националната библиотека "Св. Св. Кирил и Методий" в София.
Припомняме, че на 30 януари 1856 г., именно в Свищов е основано първото българско читалище - читалище „Еленка и Кирил Д. Аврамови“ от Димитър Начович, Христаки Филчов, Емануил Васкидович и Георги Владикин
https://plovdiv-online.com/kultura/item/103252-kmetat-na-svishtov-s-natsionalna-nagrada-v-denya-na-buditelite#sigProIdf41a4fce94
Още в тази категория: « Шрифтът на Пловдив PlovdivTypeface - достъпен за всички Изложба Централна Европа на Европейската космическа агенция »